
J, n t e r genericos Crepidis characteres celeberrimus 
Linnaeus pappum recenset plumosum, ac stipitatum, 
quae nota licet in plerisque reperiatur crepidibus, illam 
tamen in pluribus desideramus; atque hinc facile fieri 
potuit, ut nonnulli recentiores Botanici genericos C/’e- 
pidis characteres statuentes pappum quidem stipitatum, 
LinNjEO duce, crepidibus assignaverint, illud tamen ad¬ 
dentes plerumque sessilem esse. Verum hoc seminis discri¬ 
men tanti fecit praeclarissimus Jussieu, ut Crepidis spe¬ 
cies omnes iterum, ac diligentius esse examinandas , 
atque earum quasdam alio depellendas recte duxerit; 
itaque jure optimo Crepidis barbaice L. novum instituit 
genus Drepanice nomine, quum in hac planta semina in 
apice sint ciliata, atque aristata. 

Htec discrimina in omnibus, quae undique colligere 
potui crepidum seminibus, qua maxima per me fieri 
potuit diligentia, atque ipso etiam lentis subsidio per¬ 
pendens, majorem crepidum, quae pappo sessili instructae 
essent, numerum detexi; illud quoque animadverti, pap¬ 
pum in aliquibus simplicem, in aliis plumosum esse, 
semina crepidum, quae pappo sessili donantur exigua, 
brevia , striata , fusca , vel nigrescentia; ea vero , quae in 
crepidibus pappo stipitato instructis observavi, oblonga 
magis, compressa, sulcata, albescentia, vel viridantia. 

Hisce satis diligenter cognitis, ad multiplices Crepi¬ 
dis species distinguendas hanc Botanicis sane perutilem 
instituere divisionem existimavi; in eas scilicet, quae 
pappum sessilem, atque illas quae stipitatum habent. 

Pertinent ad priorem, divisionem quae sequuntur mihi 
cognitae species: 

Crepis tectotum L. 

vivens L. 

coronopifolia Desf. 
austriaca L. 
aspera L. 
sibirica L. 

Leontodondoides Ali. 

• » - • 

* . * . ., • 

. ^ % 

pulchra L. / ' 

Dioscoridis L. 
stricta Scop. 
taraxacoides Desf. 

Ad alteram vero spectant: 

Crepis rhagadioloides L. 

biennis L. 
foetida L. 
alba L. 
praecox Balb. 
alpina L. 

Reliquas, si ita placet, referant Botanici ad quamlibet 
ex memoratis divisionibus. 

Diu multumque dubius haesi, an nova tradenda species 
ad Hieracii , vel ad Crepidis genus vere pertineret 
ideoque superiores instituere observationes operae prae- 
tium duxi. 

Ut autem certior fierem, Hieraciorum apud nos exis- 

• t 

tentium semina rimatus quoque sum; haec vero singula 

sulcata, minuta, ac fusca, vel nigrescentia pappo ses- 

• — • 

sili instructa deprehendi; nostra igitur planta medium 
quemdam obtinet locum inter Hieraciorum , Crepidum 
L. genus, vel etiam Hrepaniae Jussieu^ Eadem enim ca¬ 
licem habet vix calyculatum, sed subimbricatum, pappum 
sessilem, semina nigrescentia, minutissima, quadri, 5 vel 6 
aristata , perinde ac in Drepania observantur. Hinc patet, 
cur ambiguae vulgare nomen eidem tribuerim. 

Huic peculiari Crepidis speciei nonnullas cryptogamas 
stirpes esse addendas existimavi; has enirn vel ipse elapso 
autumno in. excursionibus meis, vel meritissimi viri Igna- 
tius Molineri in veterinaria, schola Botanices professor, 

hortique Praefectus, aut Joannes Franciscus Pxotta Prae¬ 
fectus alter collegimus. 

Quibusdam insuper alibi traditis speciebus nouuullas 
etiam addam observationes. 

In fungis recensendis nomina praesertim ex cl. Buliard 
mutuatus, nitidissimas bujusce auctoris figuras indicavi, 

quo facilior, promptiorque fiat eorum cognitio. 

- • - . • 

Crepis ambigua , N. ( Tab. I. ) 

Ct foliis inferioribus dentatis hirtis bullatis, obliquis; 
superioribus linearibus dentatis, supremis linearibus 
integris. 

Descr. Rad. perpendicularis. 

Caulis erectus 2-3-4~P e d a bs et ultra, sulcatus, ramo¬ 
sissimus, inferne subtomentosus, superne glaber. 

Folia inferiora, lanceolata, hirta, basi in petiolum an¬ 
gustata , dentata, dentibus inaequalibus integris, in¬ 
trorsum versis, superiora oblonga linearia ad instar 
Scorzonerce undulata, dentata, suprema tandem li¬ 
nearia integerrima. 

Rami florigeri dichotomi, alterni, subnudi, bracteati, 
bracteae lineares concavae. 

Flores in dichotomia sub-sessiles, reliqui terminales. 

Calix exterior aliquibus squammis, vel potius bracteis 
distinctus; interior squammis setaceis subimbricatis 
glaucis, pappi longitudine. 

Corolla sulphurea pluribus flosculis composita, quo¬ 
rum laciniae sunt 5 dentatae. 

Semina fusca, minuta, Striata, 4> 5, 'vel 6 aristata, 
aristis simplicibus. 

Crepidem hanc ob summam altitudinem ditissimam 
primo appellaveram, subque hoc nomine in catalogo 
stirpium horti Botanici, mox in lucem edito indicavi. 
Lecta est ab Ignatio Molineri in Liguria locis incultis 
ad agrorum margines, ac in olivetis prope Savona 
et Loano, vivensque planta ab eodem ex itinere 
anno Reipublicae Gallicae X suscepto, et in hortum 

tr 

botanicum allata, seminibus quoque dein exculta. 
Planta ab hisce orta seminibus tantam adepta est 
crassitiem, et altitudinem, ut monstruosa evaserit. 
Non floret, nisi quum a solis radiis est vehementer 
percussa. Biennis. ' 

«r • » * ( f' ■’ ’ • \ r ' i • i .» 

CRYPTOGAMIA. 

FILICES. 

* * • . r i “* » > ' r . $ • % ~ 

^ ^ 

Polypodium leplophyllum, L. 

P. frondibus bipinnatis sterilibus, brevissimis: pinnis 
cuneiformi lobatis. Syst. veg. ed. 14 , p. 938, Ge- 
rard. Gall. prov. p. 70 . 

Asplenium filicinum leptophyllum elatius hispanicum. 

Barr. ic. 43 1 optima. 

_ » 

Raram hanc Polypodii speciem primus reperit eximius 
vir Bernardus Tillier circa oppidum di Piverone, 
prope locum dictum lo. Moline de Palazzo, misit- 

que ad civem Piotta, e quo nonnulla sicca habui 
specimina. Delectatur solo friabili, laevi, ac meri¬ 
diem spectanti. 


ALGiE. 


Lichen poly dactylus, Ach. 

-V t 

L. coriaceus expansus, digitato-lobatus, glaber, cinereo 
glaucescens, subtus venoso-fibrillosus, peltis in lobis 
elongatis attenuatis adscendentibus, anticis, subro¬ 
tundis, nigro-fuscis. Licii, svec, prodr, p . 162. 

Lichen cinereum polydactylon 7 Lill. Musc. p . 207, 
t. 28, f 107, et 108. 

Locis alpestribus editioribus, praecipue sub juniperis 
reperitur. 

Obs. Fragilis admodum , viridescens; hinc facile a 
L. canino, solo colore distinguendus . 

,Lichen pinastri , Ach, 

L. membranaceus, sulphureus, subtus flavus, utrinque 
laevis, foliis depressis complicatis, inaequaliter la- 
ciniatis, margine adscendentibus, pulverulentis fla¬ 
vissimis, Lich. sv. prodr, p. 168, Scop. carniol, 2, 
p, 382, Hoffm . enum, Lich, t . 22, f, 2. 

In collibus editioribus Taurinensibus ad arborum cau¬ 
dices reperitur. Frequens etiam occurrit locis alpinis 
ad radices Pini Abietis, 

Obs, Folia habet undulata , crispa , margine pulve¬ 
rulenta , flava. Scutellas nunquam vidit cl. Acha- 

Rius, hinc propaginem dioicam esse suspicatur 
L. juniperini. 

Lichen fastigiatus, Ach. 

L. sub-cartilagineus cinereo-pallidus, lacunosus, caes- 
pitosus, laciniato-ramosus, ramis fastigiatis teretius- 
culis, sursum incrassatis, ramosissimisque attenuatis, 
sub-inermibus, scutellis terminalibus sessilibus, con¬ 
coloribus. Lich. Sv. prodr. p. 176. - > 

Lichenoides cornutum, bronchiale molle, subtus in¬ 
canum. Dill. Musc. 160, t. 21 , f. 54, et Lichenoides 
coralliforme rostratum et canaliculatum. Fj. p. 170, 
t. 23 , y. 62. 

Locis maritimis occurrit super Acer campestre , ac 
repertus ab Ignatio Molineri in ascensu montis 
Rauss dicti ad Saorgio positi. 

Lichen vulpinus L. Allion. FI. P. n. 2696. ( Tab. II.) 

Non in solis Valdensium alpibus, sed in sylvis pene 
omnibus nostrarum alpium reperitur. Raro recepta¬ 
culis insignitus occurrit, imo haec adhuc ignota esse 
tradit 111 . Acharius ( Lich. Sv. prodr. p. j8o ). 
Neque ullam de iisdem mentionem fecere celeber¬ 
rimi viri LiNNiEUs, Dillenius, Villarius, aliique 

permulti. Pleraque tamen ab oculatissimo nostro 

, _ • 

Molineri specimina receptaculis praedita possideo, 
quae lecta fuere super corticem pinorum in editis¬ 
sima sylva de Lanslebourg in descensu montis Ce- 
nisii. Receptacula haec plana sunt, subrotunda, ob¬ 
scure rufa in ramulorum apicibus posita. Quae vero 

stirps haec gerit tubercula strigosior, vixque lacunosa 
est, dum altera iisdem destituta major, ramis com¬ 
planatis, latioribus, et lacunosis donatur. Haec indi¬ 
cavi discrimina, ut Botanici videant, an distinctae 
species sint habendae. 

Lichen cerinus, Ach. 

L. crustaceus cinerascens tenuis; scutellis luteis mar¬ 
gine albo, demum nigricante sub-inflexo. Licii. Sv. 
prodr. p. 40, Hoffm. pl. Lich. tab. 53 , f- 1. 

In vetusto arboris trunco ad rupem delle ire penne 
dictam prope Segusium reperit praeclarus medicinae 
doctor, ac naturalium rerum scrutator eximius J.' 
Franciscus Re. 

\ 

Obs. Quod exemplar possideo est varietas , quam 
Hoffm. appellavit Vemicariam aureo-cerinam scu¬ 
tellis rufescenti cerinis , demum convexiusculis , 
margine albido . 

Lichen radiatus , Ach. v 

L. cartilagineus, foliis minutis, sub-imbricatis, lobato- 
crenatis, bacillis albo cinerascentibus, elongatis, cy- 
lindraceis, sub-simplicibus, scyphis digitato radiatis, 
tuberculis glomeratis fuscis. Lich . Sv. prodr. 190. 

In Javenensibus alpibus legi. 

_ j " , 

Lichen delicatus, Ach. 

L. cartilagineus foliis minutissimis subimbricatis laci- 
niato-crenatis, bacillis compressiusculis superne sub- 
divisis; tuberculis globosis demum nigris. Lichen » 
Sv . prodr. p. 1 33 ' 

Lichen ( parasiticus ) leproso-farinaceus, albicans tu- 
berculis stipitatis congestis nigris. Hoffm. enum. 

Lich. p. 3 g, tab. 8, f. 5 . 

Ex collibus Taurinensibus attulit civis Chiera super 
arborum cortices, substratis ut plurimum muscis. 

Lichen nivalis, L. ( Tab. 2. ) 

Aut varietates insignes, aut distinctas species con- 

y: 

stituere videntur quas in nostris alpibus obviam 
veniunt liujusce Lichenis species; una ex his lutea, 
rufisque scutellis praedita, sed rara, et in solo Ceni- 
sio monte reperta est ab Ignatio Molineri; altera 
alba frequentior, nunquam scutellis praedita, et tota 
lacunosa. 

FUNGI. 

Mucor floculentus, N. (Tab. 2.) 

M. stipitibus basi dilatatis, sensim gracilescentibus, 
pericarpiis cinereis floccosis. 

Parasiticum super Pezizam Auriculam reperi in sylva 
horti Villaslellone ad eximium virum La-Ville 
hujusce ditionis Praefectum spectantis. 

Descr. Elegans species; stipes simplex, fusco-ater, basi 
crassiusculus, sensim versus apicem gracilescens. Peri- 
carpia globosa, cinerea, quae disrupta nigrescentem 
pollinem magna copia emittunt, reticulo dein ma¬ 
nente confertissimis flocculis insignito. 

Mucor virens , Gmel. 

M. thalassinus, capitulo globoso. Syst. veget . p. 1486. 


2 


M. roridus, fugax, aqua marinus. Batsch. el. fung. 

p. i 5 j. 

In semiputrido ligno una cum Clavaria penicillata mox 
enarranda reperit meritissimus civis Michel. 

Obs. Stipi Latus , simplex, totus virens. 

Mucor villosus, Bul. 

M. sparsus villoso-pubescens; stipitibus crassis, simplici¬ 
bus , brevissimis: pericarpiis vesiculosis, ex subrotundo- 
ovatis. Herb. de la fr., t. i , p. iio, t. 5o f i 5 . 

Ad semitas in sylvis collium Taurinensium super stercus 
caprinum invenit civis Piotta. 

# T V ^ • 

ARCYR 1 A Persoon. 

% 

Char. gen. Theca demum circumscissa 9 parte supe?'a 
fugaci; parte . infera persistente / subtus stricta. 
Tent. dispos. method. fungor ., p. io , Genus 
Trichiis bul. affine. 

Arcyria punicea, Pers. 

A. gregaria, punicea. I. c. 

Embolus crocatus Batsch. el. fung. f. 177. 

Legi in corticibus arborum emarcidarum locis um¬ 
brosis collium Taurinensium. 

Trichia axi fera , Bul. 

T. ferruginea; stipitibus criniformibus; pericarpiis axi 
longitudinali adnatis, primum sub-ovoideis, demum 
cylindraceis. Herb. de la fr.,t. 1, p . 118, t. 477 > 
f. 1, Oed . FL dan., t. 216. 

In muscis parasitat, et allata fuit ex valle Patonera 
in collibus Taurinensibus. 

Trichia typhoides, Bul. 

T. ferrugineo sub-fusca; stipitibus basi dilatatis, peri- 
carpiis axi longitudinali adnatis, primum cylin- 
draceis. Herb. de la fr ., vol. I, p. i ig, t. 477 , f 2. 

Post pluvias occurrit ad palos retro hortum botanicum 
Tau rinensem medio octobris mense hujus anni. 

Obs. Utrasque hasce species Stemonitidis typhinte 
nomine conjunxittraclidilc/ue Gmelinus ( Syst. 
veg. 2, p. 1467 ); distinctos tamen species videntur, 
quum typhina pedicellos habeat basi latiores ^-erc 
pencarpia cylindrica, primum rubiginosa, dein 
nigrescentia, immensoque polline referta, reticulo 
laxissimo postea remanente. Hasce quoque ut dis¬ 
tinctas species pi'oposuit cl. Persoon in obs. Mycol. 
p. 56 , et 5 q. 

Sphcerocarros cinnabai'inus, IV. 

Stemonitis ( botryhs ) fasciculata, capitulo pyriformi 
purpureo. Gmel. syst. veg. p. 1468. 

Trichia pyriformis gregaria stipitata, capitulo pyriformi 
purpureo. Hoffm. veg. crypt.. 2 , t. 1 , f. 1, optima. 

Mucor pomiformis substipitatus capitulo globoso fulvo, 
Leers. herbor, p.. 288. 

Inter rimas emarcidi corticis Pyri communis repertus 
est ab Ignatio Molineri in horto magno Valentini. 

• Obs. Modo solitarius , modo gregarius, stipite modo 
longiori prasditus interdClrn sessilis, capitulo glo - 


I 


12 


boso cinnabarino, per aetatem purpureo. Halleri 
synonimon, et icon ab Hoffmanno citata ad aliam 
plantam spectare videntur. 

Nidularia vernicosa, Bul. 

N. extus veluti recutita, subfuliginea, intus laevis, niti¬ 
da, livido-pluinbea; marginibus reflexis, seminibus 
glabris. Herb. de la fr., vol. 1 ,p. 164? t. 488,/. 1. 

Terrestris; provenit abunde in horto magno Valen¬ 
tini. Haec putrido ligno raro innascitur, observante 
cl. Buliard. Arborum radicibus, vel stirpium pu¬ 
trescentibus culmis parasitat. 

Obs. Speciem hanc, et laevem Bul. in miscellaneis 
botanicis traditam, sub Pezizae lentiferae •nomine 
conjunxerat nunc/uam salis celebratus Allionius 
noster in Flora Pedemontana. Merito sejungen¬ 
das cum cl. Buliardo existimavimus, quum ver¬ 
nicosa intus nitidior, colore sil plumbeo , margi- 
nibusc/ue reflexis facile a N. laevi distinguatur. 

Lycoperdon epidendron, Bul. 

L. exiguum, subglobosum; carne sanguinea, seminibus 
cinereo-rufidis; pericarpio friabili. Herb. de la fr., 

t. 1 , p. 146, tab. 5 o 3 , hin. sp. pl. iG 5 4. Bell, 
app. ad FI. Ped., p. 76. 

Hoc memoravi, quod ex Taurinensibus collibus, et ex 

sylvis della Mandria prope la Venetia allatum sit 

# 

lignis putridis adhaerens, semperque fuligineum, su¬ 
perficie granulosa , ut exhibet. Fig. l^, tab. cit. Bul. 

Lycoperdon Carpobolus, L. 



i 3 

L. volva multifida, fructu globoso, ex seminibus com¬ 
binatis. FI. dan. 895, Murr. sysl. veg. 981. 
Sphaerobolus ( stellatus ) globosus volvatus liber. Grnel. 
syst. veg., pag . 1462. 

In horto magno Valentini, copiose ad truncos putridos, 
telluri substratos, et in collibus Taurinensibus occurrit. 
Lycoperdon caelatum Bul. 

L. majus turbinatum; carne alba; seminibus subfuli- 
gineis, pericarpio tenui, flaccido, radice cespitosa. 
Herb. de lajr., vol. 1, pag. i 5 6 , t. l^ 3 o. 

In monte Cenisio ad semitas in pascuis observavit 
civis Molineri. 

% 

Clavaria cinerea Bul. 

C. murina, fragillima, glabra, ramis 'coralloidibus, 
obesis, glabris, nec fistulosis, apicibus depressis. 
He?'b. de la fr ., Vol . i, pag. 204, t . 554 - 
In collibus Taurinensibus lecta est. 

Obs. Non confundenda hcec Clavarias . species cum 
cinerea, quam ex Villario tradidit celeberrimus 
noster Bellardi in app. ad FI. Ped., pag. qb. Hanc 
quoque , uti et niveam ejusdem auctoras ex col¬ 
libus Taurinensibus attulere meritissimi cives Mo¬ 
lineri et Piotta. 

Neque cum C. coralloide, quam Manine vulgo ap¬ 
pellant , confundi potest , quum colore constanter 

cinereo , apicibus complanatis, totoque habitu sat 

\ 

evidenter ab eadem differre videatur . 

Clavaria penicillata Bul . ^ . 


H 

C. exigua, elongata, gracilis, lutea, glabra, apice 
penicillatim dissecto. Hist. des champ., t. i, pag. 
207. 

Semiputrido ligno adhoerentem invenit indefessus bo- 
tanices cultor civis Cyrillus Michel in collibus Tauri- 
nensibus ad semitas, a Caburetto eundo ad Sacellum 
Divas Magdalenas. 

• I 

Peziza amentacea, N. ( Tab. 2.) 

P. tenuis, cerea, laevis, modo stipitata, modo sessilis, 
cratera cupulari. 

Allata est ab Ign. Molineri ex collibus Taurinensibus, 
ubi reperta fuit in sylvis vineae Bianze. In solis 
amentis putrefactis Belulai Alni interdum sub tellurem 
degit, et tunc stipitata, modo autem iisdem telluri 

solum instratis amentis insidet, tuncque sessilis est. 

• ' , 

Descr. Admodum tenuis, fusca, cerea, laevis, modo 
stipite elongato, farcto, firmoque instructa, modo 
sessilis, cratera cupulari, per vetustatem planiuscula. 

Obs. Proxima sequenti , sed hcec minor , semper 
stipitata , superque emortuarum arborum semipu- 
tribus caulibus nascitur , vel dejectis arborum ra- 
mulis adjixa reperitur , dum nostra multo major , 
quandoque sessilis , solisque amentis Betulae Alni 
inventa est . 

Peziza cyathoidea, Bul. 

P. minima, tenuis, fragilis, glabra, stipitata; cratera 
e cyathiformi planiuscula. Herb. de la fr . i , pag . 

25o, t. /±i6, f. 3. 




\ 

Dejectis arborum ramulis, ac fere putribus adfixam 
reperi in alnetis Morettensibus, mox elapso autumno. 

Obs. Mire variat colore modo albo, modo luteo, 
modo demum ferrugineo. 

Peziza tremelloidea, Bul. 

” ' • • 

P. gelatinosa, primum sessilis, demum in stipitem 
crassum desinens; cratera e cupulari' complanata. 
Herb. de la fr. i, pag. 240, t. 410. , f 1. 

Legi in emortuo trunco Ulmi campestris in memo¬ 
rata sylva di Villas telione. 

Obs. Minime confundi debet cum Tremella a.me- 
thystea Bul., quce in craterem haud est confor¬ 
mata, dum hcBc cupularis, et integra, ac violacea 
se exhibet. 

Peziza hydrophora, Bul. 

P. minima, tenuis, fragilis, globosa, aurantio-cocci¬ 
nea , rore limpido turgida; cratera vesiculosa. Herb. 
de la fr. , pa%. 243, t. 410 , f 3. 

Gregatim innascentem reperii ad emarcidos arborum 
.truncos in sylva di Villastellone. 

# / N , 

Peziza araneosa, Bul. 

P. exigua, tenuis, fragilis, aurantio-miniacea, turbi¬ 
nata, subtus fibrillis intricatis operta, cratera com- 
planato-cupulari. Herb. de la fr. 1 , pag. 264 > 4 . 280. 

In sylvis Stupinixii terrestrem hanc Pezizam invenit 
civis Piotta. 

# • 

Peziza Omphalodes, Bul. 

P. minima, crassa, fragilis, aurantiaca, sessilis, glabra, 

subtus sub-turbinata, quasi recutita, cratera umbilici- 
formi. Herb. de la fr ., pag. 264, t. 4 ^ 5 , f. 1. 
Humenti solo, secus torrentem prope vineam Bianze 
in collibus Taurinensibus gregariam reperit civis 
Molineri. 


Auricularia papyrina , BuL 

A. annua, membranacea, mollis, supra zonatim vil¬ 
losa, subtus primum laevis, demum fasciis exarata. 
Herb. de la fr. 1, pag. 279 , t. 402. 

Reperi in putrescenti trunco Ulmi campestris tam in 
sylvis de Villastellone ^ quam Morettensibus. 

Obs. Tota alba , subtus fulva , reticulo eleganlissimo , 
ac cellulari , ita ut boletum diceres . Odor ipsi 
suavis admodum. 


Helvella retiruga , Bul. 

H. membranacea, tenuissima , verticalis, subrotunda , 
supra laevis , albo-cinerea*, subtus reticulatim venosa, 
sub-fuligineo cinerea. Herb . de la fr. 1, pag . 289 , 

t. 498 , f 1. 

In Bryo parasiticam attulit civis Piotta ex sylvis. 
Stupinixii. 

Helvella Hydrolips , Bul. 

H. tubaeformis, fusco-nigricans, subtus venosa; stipite 
juxta basim attenuatam fistuloso. Herb. de la fr. 1, 
pag. 292, t. 465, f 2. 

Una cum Bryo glauco telluri innascentem reperiit 
civis Molineri versus finem elapsi mensis octobris 
in umbrosis sylvis vallis Patonera prope Cavoretto. 

Obs. Stipes totus fistulosus , lutescens. Gregaria. 

Helvella gelatinosa , Bul. 

H. stipite fistuloso, basi turgido, pileo, fornicato, 
supra laevi, intus gelatinoso, subtus undulato. Herb. 
de la fr. 1, pag. 296, t. 73 , f. 2. 

Peziza cornucopiae Hoffrn. veg: crypt. pag. 21,1.6, 
y. 1. VailL bot. paris. 58 , t. i 3 , /. 7, 8, 9. 

In sylvis della Mandria prope /a Veneria secus ri¬ 
vulos invenit strenuus civis Molineri. Terrestris. 

Tremella mesenteriformis, Bul. 

T. gelatinoso-cartilaginea in plures lobos tenues, flexuo¬ 
sos , usque ad basim verticalem partita. Herb. de la 
f r * 1 ’ pag. 23 o, t. 499, f' 69 et t. 406. 

Ad emortuarum arborum truncos in horto proprio 
civis Molineri, cura ipso observavi. 

Obs. Mire variat colore , dimensionibusque. Modo 
aurantia elegantissima , modo vero flavescens; in¬ 
terdum fusca exhibetur . 

Hydnum hybridam , Bul . 

H. coriaceum, ferrugineum, stipite crassissimo, brevi: 
pileo primum convexo, supra laevi, demum infun- 
dibuHformi, latissimo. Herb . delafr. i, pag . 307, 
453 , 2. 

Ex sylvis l^enarice terrestre; modo solitarium, modo 
una cum altero pilei margine concrescens. Nostrum 
congruit cum Jig. I . , tab. cit. Bul . 

Boletus rubeolarius , Bul . 

B. stipite reticulato, flavo, pileo concamerato, carne 

lutea mutabili; tubis ore ciunabarinis. Herb. de la 

4 - I ) .4 , , ► 

fr. i, /?«§•. 326 , 491,/. 1. 

B. olivaceus Schoeff. 2 , t. io 5 , e£ 106. a. 

B. luridus ejusd. t. 107. 

Legit civis Piotta in sylvis collium Taurinensium. 
Boletus jimbrialus , Bul. 

B. coriaceus, ferrugineus; stipite centrali; pileo sub- 
cy at biformi, zonato, margine fimbriato, tubis bre¬ 
vibus. Herb. de la fr. , t. 1, pag. 332 , t. 25 4* 

Ad semitas locis sabulosis sub Fago Castanea supra 
Coasse, legit civis Molineri, elapso mense julii. 
Obs. Solitarius, quandoque grega 7 j ius una cum aliis 
pilei margine concrescens . 

Agaricus ama dei piius y BuL t. 55o , fi. 3. 

Ligno putrido adhaerens ex collibus Tauriuensibus ab 

v, * • % % 

latus est versus finem elapsi brumalis, ab Jgnat. Mo- 

r 

lineri. Proximus A.rameali Pers ., cujus varietatem 
esse credit liic auctor. Obs. mycol. pag. 46. 
Agaricus annullarius , Bul. t. 377. 

Ad caudices mororum in .collibus Taurinensibus. 

Obs. Pi 'Oximus A. mutabili, sed stipes minime squa¬ 
mosus , ut exhibet ic. g. Schoeff T. Fariat admodum 
annulo latiori albescente, circulo luteo; stipite fulvo 
albescenti, fistuloso, crasso, praesertim versus radicem . 
Agaricus argyraceus, Bul . t. /f. 23 . 

Terrestris. In sylvis. collium Taurinensium. 

Agaricus atro-squamosus, Gmel. 

A. pileo fuscescente niveo, maculis striatis nigris sub- 

squamoso, stipite subulato valido, lamellisque albis. 
Syst. veget, p. 1 4 19* Batsch. el. fung. 81, f. 27 
Mich. nov. pl. gen. t. 78, fg. 6, et 8. 

Reperit hoc anno Molineri in sylvis' collium Tauri- 
nensium versus finem brumalis. Terrestris. 

Obs. Accedit ad tigrinum Bul. t. 70 , Icon citata Mi- 
chelii, et ilice, quas exhibet Vaillant in Bot. 
Paris, tab. i 3 , f. 4, 5 , et 6 optime nostrum Aga- 
ricum repraesentant. Squamae in pileo admodum 
elevatae, nigrae tot veluli aculeos referunt. 
Agaricus Cameleon, Bul. t. 545 , f. 1. 

In sylvis Stupinioeii civis Piotta , exque sylvis collium 
Taurinensium attulit meritissimus Musaei rerum na¬ 
turalium custos civis Vietti. 

t • 

Obs. Terrestris. Junior stipite farcto, adultius eodem 

fstuloso, ac umbonato se sistit. IModo croceo, viridi- 

$ 

varius , unduoso , splendido humore madidus . An 
A . Hyacintus Gmel. syst. veg. 1 4 1 6 P 

Agaricus coriaceus, Bul. 

, 

A. perennis, sessilis, dimidiatus; supra zonatus, sericeus, 
aut lanatus; subtus primum tubulosus; demum das- 
daleo-lamellosus. Herb. de la fr., 2. e div. , p. , 

tab. 394, et 5-27. 

Ad emortuarum arborum palos, et truncos, sessilis, 
versicolor, supra sericeus, lanatus, saepe albidus. 
Obs. Boletum versicolorem L. et Agaricum quercinum 
ejusd. auctoris huc spectai'e censet cl. Buliard l. c. 
Agaricus cretaceus, Bul. ta.b.^qlp 

In sylvis collium Taurinensium haud rarus. 

Agaricus cristatus , Gmel. 

A. pileo lacteo, squamis fasciculatis spadiceis vario, 
lamellis teneris albis triplici ordine digestis, stipite 
tereti, fistuloso, fuscescente. Syst. veget, p. 1414* 

A. ( clypeolarius ) stipite fistuloso, gossypino; anuulo 
filamentoso, seu membranaceo, fugacissimo; pileo 
sub-turbinato, semi-orbiculari; lamellis niveis liberis. 
Tab. 5 o 6 , f. 2, et 4°^- 

Legi abunde in horto magno Valentini. Terrestris, 
ac solitarius. 

Agaricus dulcis , Hui. t. 224. 

A. sordide ruber, intus albus, succum album dulcem 
fundens, pileo ( adulti ) infundibuliformi, lamellis 
numerosis, subdecurrentibus. Gmel . syst. veg. p. 1412. 

In sylvis apricis collium Taurinensium. Terrestris. Pi¬ 
leus adulti infundibuliformis; sauciatus lacteum suc¬ 
cum fundit. 

Agaricus epiphyllos , Bul. tab. 56 g. 

In emortuis foliis tam sylvarum planitiei, quam collium 
Taurinensium frequens. 

Agaricus fulvus , Bul. t. 555 . 

In sylvis Stupiriixii , Venarice , et collium Taurinensium. 

Agaricus fusipes , Gmel. 

A. pileo dilute umbrino rimoso, margine undulato, 
lamellis concoloribus rarioribus truncatis, stipite deor¬ 
sum attenuato. Syst. veg. p. 1406. Bul . tab. 106. 

A. crassipes Schoeff. t. 87. 

In sylvis Villastellone admodum frequens. 

Obs. Ccespitosum constanter reperi pileo convexo 9 
latescente , lamellis sordide albis, stipite farcto , 
infeime tortili. Edulis. 

Agaricus labyrintiformis , .BwZ. 

A. perennis, sessilis, dimidiatus; supra zonatus, glaber; 
subtus primum tubulosus, demum daedaleo-lamellosus. 
Herb. de la fr. , 2. e cftV., p. 377, /a&. 352 , 44 2 ? /• I# 

Iisdem locis provenit, ubi coriaceus. 

Agaricus longipes , Gmel. 

A. pileo conico, fuliginoso, stipite concolore striato, 
farcto, deorsum turgido, infra terram . denuo atte¬ 
nuato, lamellis latis inaequalibus, cano-fuliginosis. 
Syst. veg. p. 1406. Eui. tab. 232 . 

I11 sylvis collium Taurinensium. 

Agaricus lycoperdonoides , Eui. tab. 166 , et 5 i6 , f. 1. 

A. pulverulentus 3 pileo rotundo crasso, flavescente, 

« ' 

lamellis brevibus, ex atro-flavis, stipite tereti brevi. 
Gmel. syst. veg. p. i 4 o 5 . 

In Agarico putrefacto repertus est ab Ignatio Molineri 
in collibus Taurinensibus. 

Obs. Servatus totus fulvo polline obtectus fuit . 
Agaricus momentaneus , Eui. t. 128. 

A. pileo conico sub papilloso cinerascente fusco, striato, 
crenulato, lamellis, stipiteque fistuloso-lineari canis. 
Gmel. syst. veg. p. 

Locis pinguibus provenit, lectusque fuit in horto ma¬ 
gno Valentini. 





Agaricus mucosus, Bul. t. 549» 

In collibus Taurinensibus, ndvernbris initio lectus est. 

Obs. Pileus superne vi sci cius, cui folia ex arboribus 
decidua adhaerent. Lamellae vinosae in juniori -dga¬ 
ri co. ' 

* 

Agaricus palmatus , Bul. t. 216. 

A. gregarius, pileo convexo, obliquo spadicco, vel 
obscure ligneo, lamellis concoloribus inaequalibus, 
margine undulatis, stipite albido farcto brevi. Gmel. 
< syst. veg. 2, pag. l/fii. 

In horto botanico ad caudicem Hederae Helicis. 

Obs. Junior totus albidus , vixc/ue Stipitatus. 

Agaricus pectinaceus , Bul. t. 5 og. 

A. (degener). Gmel. syst. veg ., pag. 1410. Schoeff \ 
Jung. t . 243, Allion FI. Ped. 2, N.° 2732. 

Nihil ubique in pratis frequens, 

Agaricus pilosolus , Gmel. 


A. fusco-cinerascens, pileo convexo, ad latera late 
plicato, margine dentato repando, lamellis duplicis 
longitudinis, stipite filiformi, inferne ad latera piloso. 
In sylvis Stupinixii legit civis Piotta. 

Obs. Terrestris , congregatus , stipite pellucido, fili¬ 
formi , fistuloso , ad latera inferne pilis albis obsito. 
Agaricus pseud&androsaceus , Bul. 

A. (nothus), albidus, cinerascens, flavicansve, lamellis 
decurrentibus, carne alba, stipite gracili, farcto, 

' 1 * • * * * 

Gmel. syst. veg., pag. 1423. 

A. ericetorum Pers. Obs. Mycolog., pag. §0,t. f. \n. 



Locis umbrosis inter muscos provenit, neque loco, 
forma, ac colore cum A. androsaceo convenit. 

Agaricus pulverulentus , Bul. t. 178. 

Ad putrescentes arborum truncos in collibus Taurinem 
sibus frequentem adnotavit Molineri. 

Obs. Ingentem pulveris copiam ex lamellis dimittit , 
c/uo subjecti agaricorum pilei insperguntur. Proxi¬ 
mus A. amaro et mutabili, sed annulo destitutus . 

Agaricus sericeus, Bul. t. /j.i 3 , J*. 2 et 52 , 6 . 

Legit civis Molineri in sylvis Penariae. 

Agaricus ulmarius , Bul. 

Ad ulmos horti magni Valentini. 


EXPLICATIO. 

Tabdlje I. 

1 Flos. — 2 id. obversa parte cum calyce. — 3 calyoe. 

— 4 flosculus. — 5 id. cum pistillo. — 6 pappus. 

— 7 receptaculum. — 8 semen magnitudine na¬ 
turali. — 9 id. auctum. 

